অ্যানানকি গোষ্ঠী
অ্যানানকি গোষ্ঠী (ইংরেজি: Ananke group) হল বৃহস্পতির বিপরীতগামী অনিয়মিত উপগ্রহগুলির একটি গোষ্ঠী। এগুলি অ্যানানকি উপগ্রহের অনুরূপ কক্ষপথে বৃহস্পতিকে প্রদক্ষিণ করে চলেছে। মনে করা হয়, একই উৎস থেকে এই উপগ্রহগুলির উদ্ভব ঘটেছে। এই উপগ্রহগুলির অর্ধ-বৃহৎ অক্ষের (বৃহস্পতির থেকে দূরত্ব) দৈর্ঘ্য ১৯.৩ থেকে ২২.৭ জিগামিটারের মধ্যে; কক্ষীয় নতি ১৪৫.৭° ও ১৫৪.৮°-এর মধ্যে এবং কক্ষীয় উৎকেন্দ্রিকতা ০.০২ ও ০.২৮-এর মধ্যে। অ্যানানকি গোষ্ঠীর প্রধান উপগ্রহগুলি হল (বৃহত্তম থেকে ক্ষুদ্রতম ক্রমে): অ্যানানকি প্র্যাক্সিডিকি আইয়োক্যাস্টি হারপ্যালাকি থাইয়োনি ইউয়্যান্থি ইন্টারন্যাশানাল অ্যাস্ট্রোনমিক্যাল ইউনিয়ন (আইএইউ) ইংরেজি "-e " অক্ষর দিয়ে শেষ হয়, এমন নামগুলি এই গোষ্ঠীর উপগ্রহগুলি সহ সকল বিপরীতগামী উপগ্রহের জন্য নির্দিষ্ট করে রেখেছে।